Peppi – toteutuksen kuvauksen pohja

#  Ohjeen tarkoitus

Ohje toteutuksen kuvauksen laatimiseksi Jamkissa.

\*) Pakollinen kenttä Pepissä
\*\*) Nämä tiedot täytettävä, jotta esim. ECTS-vaatimukset täyttyvät.

# Huomioitavia asioita

* Samoja kuvauksia käytetään myytävissä koulutuksissa kuten korkeakouludiplomeissa, avoimen koulutuksissa sekä täydennys- ja tilauskoulutuksissa. Teethän siis kuvauksesta selkeän, innostavan ja ymmärrettävän. Voit hyödyntää esimerkiksi opintojaksopalautteissa esiin nousseita asioita.
* Käytä sinä-muotoa kuvailukentissä.
* Suomenkieliset toteutukset kirjoitetaan Suomeksi-kenttiin ja käännös englanniksi.
* Englanninkieliset toteutukset Englanniksi-kenttiin **ja käännös suomeksi**. Toteutukset näytetään opiskelijalle käyttöliittymän kielen mukaan.
* Jos toteutus toteutetaan sekä suomeksi että englanniksi, tehdään molemmista omat toteutukset.
* Kuvauskentissä pyritään välttämään luettelomerkkejä, mutta jos se on välttämätöntä, käytetään – (ranskalaista viivaa). ”Kauttaviiva-merkkiä” / ei saa käyttää!
* Yksikön koulutuskoordinaattori tai muu vastaava henkilö kirjaa perustiedot ja lisää opettajat toteutuksille. Opettaja täyttää kuvaustiedot.

| Kentän nimi Pepissä | Toteutuksen tiedot (esim. yksikön koulutuskoordinaattori täyttää) |
| --- | --- |
| Nimi suomeksi ja englanniksi | **Tulee opintojaksolta. Tietoa EI SAA muuttaa!** |
| Laajuus | **Tulee opintojaksolta. Tietoa EI SAA muuttaa!** |
| Luokittelu | Luokittelu-kentässä kerrotaan toteutuksen kohderyhmät. Ne voivat olla Tutkintokoulutus, Avoin AMK, CampusOnline, EduFutura, ExchangeStudent tai Täydennyskoulutus. Tagien perusteella toteutuksia haetaan opintohaku-palveluun ja myös erilaisiin Pepin raportteihin.Lisää ”Ei opintojakso palautetta” tagi tarvittaessa. Samoin vapaasti valittavat opinnot tulee merkitä kenttään tagina. |
| Koulutusohjelma | Tulee opintojaksolta, jos on sinne merkitty. Useamman tutkinto-ohjelman yhteisissä opintojaksoissa tähän kenttään jätetään vain ne tutkinto-ohjelmat, joita ko. toteutus koskee. |
| Toimipiste | Valitaan toteutuksen **toimipiste** alasvetovalikosta. HUOM. kenttää ei täytetä, jos on kyse täysin verkossa toteutettavasta opinnosta. |
| *Suorituskieli* *****/-kielet***** | *Tulee opintojaksolta. Tieto ei näy opiskelijalle. Toteutukselle jätetään vain yksi kieli, mikäli opintojaksolla on useita.* |
| Opetussuunnitelma | Tulee opintojaksolta, jos on sinne merkitty. Useamman tutkinto-ohjelman yhteisissä opintojaksoissa tähän kenttään jätetään vain ne opetussuunnitelmat, joita ko. toteutus koskee. |
| Virtuaaliosuus | Merkitään, kuinka monta opintopistettä toteutetaan kokonaan verkossa. |
| Paikkoja (min – max) | Merkitään, kuinka monta opiskelijaa toteutukselle otetaan. Tähän määrään lasketaan vain *tutkinto-opiskelijat* ja *avoimen polkuopiskelijat*. Muut mahdolliset ryhmät tulevat tämän päälle. Minimipaikkamäärä on 20. |
| *Tyyppi* | *Kenttää ei käytetä Jamkissa.* |
| Opetuskieli /-kielet | Tulee opintojaksolta. Toteutukselle jätetään vain yksi kieli, mikäli opintojaksolla on useita. |
| Ryhmät | Merkitään, mille ryhmälle / ryhmille toteutus on tarkoitettu. |
| T&K osuus | Merkitään, jos opintojaksolla on T&K-toimintaa. |
| Tarjontakori | Tarjontakoriin tulevat näkyville ne erilliset opintokokonaisuudet, joihin opintojakso on liitetty. Kentästä ei saa poistaa tietoja, eikä sinne tarvitse toteutuksen kautta mitään lisätä. |
| Suorituksen tarkentava tyyppi | Tieto periytyy opintojaksolta, jos on merkitty sinne. Tietoa ei saa muuttaa. |

| Kentän nimi Pepissä | Opetus (toteutuksen opettaja täyttää) |
| --- | --- |
| \*\*Opetusmenetelmät | Tässä kuvataan tämän toteutuksen opetus- ja oppimismenetelmät sekä kuinka opiskelijan ohjaus toteutetaan, esim. palautteen anto.- esim. flipped learning, problem-based learning, case study, design thinking, projektioppiminen, verkkopedagogiikka jne.Avataan, mitä edellä olevat tarkoittavat tällä toteutuksella konkreettisina toimintoina.- esim. luennot/verkkoluennot, webinaarit, harjoitustyöt/oppimistehtävät, seminaarit/workshopit, erilaiset verkkopedagogiset menetelmät- blogit, vlogit, verkkotestit, tietotestit jne. |
| Aika ja paikka | Voit tarvittaessa kirjoittaa kenttään päivämäärät ja kampuksen. Tarkemmat ajankohdat ja paikat kuvataan lukkareissa. Huomioithan, että tämän kentän tiedot tulee päivittää erikseen, jos päivämääriin tai paikkoihin tulee muutoksia! |
| \*\* Oppimateriaali ja suositeltava kirjallisuus | Julkinen opiskelumateriaali (kirjat, artikkelit, videot jne.), joka vaaditaan opintojakson läpäisyyn (must know). Tämän toteutuksen suorittamiseen tarvittava opiskelumateriaali tulee kuvata yksityiskohtaisesti JAMKin raportointiohjeita noudattaen, EI esim. materiaalin sijaintia verkko-oppimisympäristössä tai että materiaali ilmoitetaan myöhemmin. Peppi mahdollistaa alakohtaisen oppimateriaalin kuvaamisen esim. Jamkin yhteisissä opinnoissa. |
| Vaihtoehtoiset suoritustavat | Tässä kuvataan, voidaanko tämä kyseinen toteutus suorittaa jollain muulla tavalla esim. opinnollistamalla. |
| \*\*Harjoittelu- ja työelämäyhteistyö | Voidaan kuvata esim. erilaiset tutustumisen työelämään, alumniyhteistyö, vierailevat luennoitsijat jne. |
| Tenttien ajankohdat ja uusintamahdollisuudet | Kerrotaan, milloin on varsinainen tentti ja kaikki uusintamahdollisuudet. Onko tentti exam-tentti, kotitentti, verkkotentti, lähitentti vai exam-omakonetentti jne. |
| KV yhteydet | Opetussuunnitelmat-sivustolla kentän nimi on Kansainvälisyys.Kuvataan, miten kansainvälisyys toteutuu tässä toteutuksessa. |
| \*\*Opiskelijan ajankäyttö ja kuormitus | Kuvataan oppimistehtävät ja niiden ajankäyttö sekä opiskelijan muu ajankäyttö (esim. opetuskerrat ja kirjallisuuteen perehtyminen, luennoille valmistuminen jne. (Ks. Esim. [Anna aikaa ajatella - suomalaisten yliopisto-opintojen mitoitusjärjestelmä](http://bcbu.oulu.fi/Syomitja.pdf))Verkko-opetuksen kuormittavuuteen saat ohjeita: [Verkko-opintojen mitoituksen arviointi](https://padlet-uploads.storage.googleapis.com/326784720/c4aa7462b33e5307a6ae87d326940f36/Lev_nen_K__ym__2006.pdf) (Karvi)Käytä myös Moodlen opintopistelaskuria hyväksesi. |
| Sisällön jaksotus | Tarkenna toteutuksen etenemistä ja aikataulua. Jos on erilaisia vaiheistuksia kuten labrat tai harjoitukset, työelämään tutustuminen jne., kerro, miten ne ajoittuvat toteutukselle. |
| Lisätietoja opiskelijoille | Kuvaa käytettävät **arviointimenetelmät**, esim. jatkuva palaute, itsearviointi, vertaisarviointi. Oppimisen arviointi on ns. kehittävää arviointia.Arviointi on osaamistavoitteisiin pohjautuvaa, laadullista, kriteeriperusteista ja siinä opiskelijan itsearvioinnilla on tärkeä rooli.Voit kirjoittaa myös muuta tärkeää lisätietoa tarvittaessa. Huom. myös opintojaksolla on lisätietoa opiskelijalle -kenttä.Tähän kenttää lisätään myös avoimen AMKin, campusonlinen ja vaihto-opiskelijoiden paikkamäärät esim. seuraavasti: Avoin AMK 5, CampusOnline 10. |
| ****\*\*****Arviointiasteikko | Tieto **ei periydy** opintojaksolta. Valitaan oikea asteikko alasvetovalikosta. Käytössä olevat arviointiasteikot: 0-5 tai hyväksytty-hylätty. |

# Ohjeen laatijat

Sirpa Tuomi, koulutuksen kehittämispäällikkö, korkeakoulupalvelut

Anne Luukkonen, suunnittelija, korkeakoulupalvelut

Ohje valmistunut 10.1.2020, päivitetty 31.1.2020 (Leena Liimatainen, Harri Keurulainen ja Anne Luukkonen), päivitetty 20.6.2022, 10.8.2022, 12.2.2024

# Muutoshistoria

Toteutuksen kuvauksen versiossa 2.0 muutetut kohdat ovat:

- toteutustavat: Siirretty tehtäväksi vain toteutuksen kuvaukseen, ei siis tehdä opintojaksolle.

Toteutuksen kuvauksen versiossa 3.0 muutetut kohdat ovat:

- opintojaksokuvauksen pohja ja toteutuskuvauksen pohja on erotettu omiksi dokumenteikseen.

- aika ja paikka -kentän ohje, opetuskielet ja suorituskielet -kenttien ohjeet, tarjontakori -kentän ohje

Toteutuksen kuvauksen versiossa 4.0 muutetut kohdat ovat:

- tarkennettu Paikkoja (min-max) -kentän tietoihin tulevaa lukua: mitkä opiskelijaryhmät lasketaan lukuun mukaan.

Toteutuksen kuvauksen versiossa 5.0 muutetut kohdat ovat:

* englanninkielisen toteutuksen kuvaaminen toteutukselle
* tarkennettu Luokittelu-, Toimipiste-, Suorituskieli/kielet- ja Paikkoja- sekä Opiskelijan ajankäyttö ja kuormitus -kenttiin tulevaa tietoa
* Korjattu Aika ja paikka- sekä Lisätietoa opiskelijoille -kenttien sisältöä.